b'\n_START_ARTICLE_\nTiigrih\xc3\xbcpe\n_START_PARAGRAPH_\nTiigrih\xc3\xbcpe (norsk: Tigersprang) er et statlig IT-prosjekt i Estland, som ble startet i 1996 av regjeringen med bevilgninger over statsbudsjettet fra 1997. Prosjektets m\xc3\xa5l var \xc3\xa5 utvikle avanserte, allmenne IT-tjenester og infrastruktur i Estland, skaffe bredb\xc3\xa5nd til alle skoler, og samtidig bygge opp estisk IT-kompetanse og -industri. Tiigrih\xc3\xbcpe bygger blant annet p\xc3\xa5 kompetansen som etter den estiske uavhengigheten fantes ved et kybernetisk institutt som l\xc3\xa5 i Tallinn i sovjetperioden._NEWLINE_Prosjektet utviklet ogs\xc3\xa5 rutiner og teknologi for anti-hacking-oppdrag, og i 2007 bidro dette til at NATO opprettet et anti-cyber-krigf\xc3\xb8ringssenter i Tallinn \xe2\x80\x93 NATO Cooperative Cyber Defence Centre of Excellence. Estland har ogs\xc3\xa5 satset mye p\xc3\xa5 digitalt tilgjengelige offentlige tjenester og saksbehandling._NEWLINE_Prosjektet ga ogs\xc3\xa5 delfinansiering til oppbygging av den digitale encyklopedien Estonica, som drives av Eesti Instituut (Det estiske institutt).'